钦定古今图书集成/明伦汇编/氏族典/第269卷 > 王中正
## 钦定古今图书集成/明伦汇编/氏族典/第269卷 > 王中正

按《宋史王中正传》：“中正，字希烈，开封人。因父任补入
内黄门，迁东头供奉官，历干当御药院、鄜延环庆路
公事，分治河东边事，破西人有功，迁作坊使、嘉州团
练使，擢内侍押班，进昭宣使、入内副都知。元丰初，问
罪西夏，以中正签书泾原路经略司事，诏五路之师
皆会灵州。中正失期，粮道不继，士卒多死，命权分屯”
鄜延，并边城砦以俟后举自请罢省职，迁金州观察
使、提举西太一宫，坐前败贬秩。元祐初，言者再论其
罪，又贬秩。久之，提举崇福宫。绍圣初，复嘉州团练使，
卒。